Ministru kabineta rīkojuma projekta

“**Par nekustamo īpašumu** **“Šalkas”, Otaņķu pagastā, Nīcas novadā”**, sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz:‑ rezerves zemes fondā ieskaitīto zemes vienību“Šalkas”, Otaņķu pagastā, Nīcas novadā, saglabāt valsts īpašumā un reģistrēt zemesgrāmatā uz valsts vārda Zemkopības ministrijas personā;- ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē zemes vienību kopā ar valsts būvju īpašumu “Šalkas”, Otaņķu pagastā, Nīcas novadā, jo tie nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17. panta piektā daļa un šā likuma pārejas noteikumu 11.punkts.Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.punkts.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās" 2.panta pirmā daļa vai 2.panta otrās daļas 1.punkts vai 2.panta trešās daļas 1.punkts vai 41. panta pirmās daļas 1. punkts, un 8.panta ceturtā daļa.Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 45.panta pirmā daļa.Likuma „Par valsts un pašvaldību dzīvojamo māju privatizāciju” pārejas noteikumu 30.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais Ministru kabineta rīkojuma projekts “Par nekustamo īpašumu “Šalkas”, Otaņķu pagastā, Nīcas novadā” (turpmāk – rīkojuma projekts) paredz saglabāt valsts īpašumā un nodot Zemkopības ministrijas valdījumā nekustamo īpašumu “Šalkas” (nekustamā īpašuma kadastra Nr. 6480 013 0152) - zemes vienību (zemes vienības kadastra apzīmējums 6480 013 0152) 1.2151 ha platībā - Otaņķu pagastā, Nīcas novadā, kas nepieciešama vienota nekustamā īpašuma izveidošanai.Zemes vienībai Nekustamā īpašuma valsts kadastra informācijas sistēmā noteikts statuss – *rezerves zemes fonds; z*emes vienības lietošanas mērķis: 0903-*valsts un pašvaldību pārvaldes iestāžu apbūve;* kadastrālā vērtība uz 01.01.2019. noteikta 2994 *euro.*Uz zemes vienības atrodas trīs būves (būvju kadastra apzīmējumi: 6480 013 0152 001, 6480 013 0152 002 un 6480 013 0152 003), kas ietilpst nekustamā īpašuma (nekustamā īpašuma kadastra Nr. 6480 513 0001) – “Šalkas”, Otaņķu pagastā, Nīcas novadā, sastāvā. Īpašuma tiesības uz būvēm nostiprinātas Otaņķu pagasta zemesgrāmatas nodalījumā Nr.100000586921 uz valsts vārda Zemkopības ministrijas personā, lēmuma datums:01.03.2019.Ņemot vērā, ka uz zemes vienības atrodas valstij piederošas būves, zemes vienības Nīcas novadā, piederību uz 1940.gada 21.jūliju nav nepieciešams konstatēt. Zemes vienība Nīcas novadā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu vai 2.panta otrās daļas 1.punktu vai 2.panta trešās daļas 1.punktu vai 41. panta pirmās daļas 1. punktu. Zemes vienība atzīstama par valstij piekrītošu un nododama Zemkopības ministrijas valdījumā, lai izveidotu vienotu nekustamo īpašumu.Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās. Atbilstoši šā likuma pārejas noteikumu 11.punktam Ministru kabineta rīkojumu par šā likuma [17. panta](https://likumi.lv/ta/id/270317#p17) pirmajā daļā minētajiem zemes gabaliem, kuri Ministru kabineta noteiktajā kārtībā izvērtēti un Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstā atzīmēti kā valstij piederoši vai piekrītoši, var izdot arī pēc šā likuma [17. panta](https://likumi.lv/ta/id/270317#p17) piektajā daļā noteiktā termiņa.Atbilstoši Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr.190) 3.punktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc:‑ Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai;‑ Ministru kabineta rīkojuma izdošanas (pēc noteikumu Nr.190 spēkā stāšanās) par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Ministru kabinets ir pieņēmis Ministru kabineta 2015. gada 9. septembra rīkojumu Nr. 535 “Par zemes reformas pabeigšanu Nīcas novada lauku apvidū” <https://likumi.lv/ta/id/276434-par-zemes-reformas-pabeigsanu-nicas-novada-lauku-apvidu>.Ministru kabinetam, pieņemot rīkojumu par zemes reformas pabeigšanu attiecīgajā administratīvajā teritorijā, tiek apliecināts, ka visi procesi attiecībā uz privātpersonu tiesībām iegūt zemi zemes reformas ietvaros ir pabeigti. Ir sācies jauns posms - zemes piekritības vai piederības valstij vai pašvaldībai izvērtēšana, izslēdzot iespēju, ka kādas privātpersonas tiesības uz zemi šajā posmā varētu tikt aizskartas. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij.Zemkopības ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Zemkopības ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” un izdarījusi sarakstā atzīmi par Nīcas novadā norādītajām zemes vienībām. Par sarakstā norādīto valstij piekritīgo zemes vienību Nīcas novadā nepastāv strīds ar citām ministrijām un attiecīgo pašvaldību.Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldības izdarītajām atzīmēm no pašvaldībām, un savā tīmekļvietnē ir publiskojis izvērtēto gala sarakstu par Nīcas novadu <https://www.vzd.gov.lv/lv/par-mums/darbibas-jomas/zemes-reforma/izvertesana/saraksti/R-09092015/>.Zemes vienības platība norādīta atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienības kadastrālo uzmērīšanu, zemes vienības platība var tikt precizēta.Rīkojuma projektā iekļautā zemes vienība normatīvajos aktos noteiktā kārtībā tiks ierakstītas zemesgrāmatā uz valsts vārda Zemkopības ministrijas personā, veidojot vienotu nekustamo īpašumu ar valsts nekustamo īpašumu (nekustamā īpašuma kadastra Nr. 6480 513 0001) – būvēm (būvju kadastra apzīmējumi: 6480 013 0152 001, 6480 013 0152 002 un 6480 013 0152 003) - “Šalkas”, Otaņķu pagastā, Nīcas novadā, kas ierakstīts zemesgrāmatā uz valsts vārda Zemkopības ministrijas personā Otaņķu pagasta zemesgrāmatas nodalījumā Nr.100000586921.Pēc zemes vienības reģistrēšanas zemesgrāmatā uz valsts vārda Zemkopības ministrijas personā, nekustamais īpašums “Šalkas” - zemes vienība (zemes vienības kadastra apzīmējums 6480 013 0152) 1.2151 ha platībā un valsts būves (būvju kadastra apzīmējumi:6480 013 0152 001, 6480 013 0152 002 un 6480 013 0152 003) - Otaņķu pagastā, Nīcas novadā, tiks pārdots izsolē Atsavināšanas likuma noteiktajā kārtībā. VNĪ saņemta Zemkopības ministrijas 10.05.2019. vēstule Nr.8.7-6e/1058/2019, kurā ministrija informē, ka tās valdījumā esošais nekustamais īpašums “Šalkas” (nekustamā īpašuma kadastra Nr. 6480 513 0001) Otaņķu pagastā, Nīcas novadā, kas sastāv no trīs būvēm (būvju kadastra apzīmējumi 6480 013 0152 001; 6480 013 0152 002 un 6480 013 0152 003) turpmāk nav nepieciešams ministrijas un tās padotības iestāžu funkciju nodrošināšanai. Pamatojoties uz likuma „Par valsts un pašvaldību dzīvojamo māju privatizāciju” pārejas noteikumu 30. punktā noteikto, no 2006. gada 1. septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Publiskas personas mantas atsavināšanas likumu, izņemot šā likuma pārejas noteikumu 30.¹ punktā paredzētos gadījumus.Atbilstoši likuma „Par valsts un pašvaldību dzīvojamo māju privatizāciju” 74.panta ceturtajai daļai privatizācijai netiek nodotas valsts dzīvojamās mājas un dzīvojamo māju domājamās daļas, ja Ministru kabinets ir pieņēmis lēmumu par to neprivatizēšanu un saglabāšanu valsts īpašumā. Nekustamā īpašuma “Šalkas” sastāvā esošā dzīvojamā māja ar Ministru kabineta 12.05.1998. rīkojumu Nr. 234 "Par dzīvojamo māju saglabāšanu valsts īpašumā” saglabāta valsts īpašumā un nodota Valsts meža dienesta valdījumā, līdz ar to dzīvojamā māja nav privatizējama, bet gan atsavināma Atsavināšanas likuma noteiktajā kārtībā. Papildus VNĪ ir saņēmusi AS “Publisko aktīvu pārvaldītājs “Possessor” 12.11.2019. vēstuli Nr.1.17/8396, kurā tā apliecina, ka būvju īpašums, pamatojoties uz Privatizācijas likuma 74.panta ceturto daļu un pārejas noteikumu 30.punktu, nav nododams privatizācijai, bet ir atsavināms Atsavināšanas likumā noteiktajā kārtībā, kopā ar tam funkcionāli nepieciešamo zemesgabalu.VNĪ Īpašumu izvērtēšanas komisija 2019.gada 20.jūnijā (prot. Nr.IZKP-19/24, 4.punkts) un atkārtoti 2019.gada 2.oktobrī (prot.Nr.IZKP-19/41, 13.punkts) ir pieņēmusi lēmumu - noteiktā kārtībā sagatavot un virzīt izskatīšanai Ministru kabineta rīkojumu par zemes vienības 1,2151 ha platībā (zemes vienības kadastra apzīmējums 6480 013 0152) "Šalkas", Otaņķu pagastā, Nīcas novadā, piekritību valstij Zemkopības ministrijas personā un atļauju, pēc tās reģistrācijas zemesgrāmatā uz valsts vārda Zemkopības ministrijas personā, atsavināt to kopā ar valstij Zemkopības ministrijas personā piederošo nekustamo īpašumu "Šalkas" (kadastra Nr. 6480 513 0001) Otaņķu pagastā, Nīcas novadā. Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:– *VNĪ portfeļa attīstības stratēģijas pamatprincipus*, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;– *nekustamā īpašuma tirgus situāciju un izmantošanas iespējas.* Tā kā nekustamais īpašums nav nepieciešamas tā valdītājam – Zemkopības ministrijai un tās padotības iestādēm, kā arī VNĪ nav zināmas valsts pārvaldes funkcijas, kuru nodrošināšanai būtu lietderīgi saglabāt valsts īpašumā nekustamo īpašumu, kā arī tas nav nepieciešams VNĪ saimnieciskās darbības veikšanai, līdz ar to optimālākais risinājums to virzīt atsavināšanai.Būvju nekustamais īpašums “Šalkas” (nekustamā īpašuma kadastra Nr. 6480 513 0001) Otaņķu pagastā, Nīcas novadā, sastāv no trīs būvēm:* būves- (būves kadastra apzīmējums 6480 013 0152 001) *dzīvojamās mājas* ar kopējo platību 194.40 m2;
* būves- (būves kadastra apzīmējums 6480 013 0152 002) *pirts* ar kopējo platību 17.80 m2;
* būves (būves kadastra apzīmējums 6480 013 0152 003) *šķūnis* ar kopējo platību 403.20 m2.

Dzīvojamā māja sastāv no vienas telpu grupas (telpu grupas kadastra apzīmējums 6480 013 0150 001 001) ar dzīvokļu dzīvojamo platību 119.8 m2 un dzīvokļu palīgtelpu platību 74.6 m2.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma “Šalkas”, kadastrālā vērtība uz 01.01.2019. ir 6547 *euro.*Nekustamajam īpašumam “Šalkas” nav noteikti apgrūtinājumi.Nekustamā īpašuma “Šalkas” sastāvā esošā dzīvojamā māja pamatojoties uzMinistru kabineta 12.05.1998. rīkojuma Nr. 234 "Par dzīvojamo māju saglabāšanu valsts īpašumā" 71.punktu ir saglabāta valsts īpašumā un nodota Valsts meža dienesta valdījumā. Valsts nekustamais īpašums daļēji ir izīrēts. Starp Liepājas virsmežniecību un fizisku personu 01.04.2003. uz nenoteiktu laiku noslēgts dzīvojamās telpas īres līgums par dzīvojamo telpu 45,58 m2 platībā lietošanu. Saskaņā ar Zemkopības ministrijas iesniegto informāciju par izdevumiem/ieņēmumiem atsavināšanai nodotajos nekustamos īpašumus, ieņēmumi, izīrējot nekustamo īpašumu “Šalkas”, par 2019.gadu ir 15  *euro* .Saskaņā ar likuma “Par dzīvojamo telpu īri” 8.pantā noteikto, ja dzīvojamā māja vai dzīvoklis pāriet citas juridiskās vai fiziskās personas īpašumā, jaunajam īpašniekam ir saistoši iepriekšējā īpašnieka noslēgtie dzīvojamās telpas īres līgumi. Līgumus var grozīt tikai šajā likumā noteiktajā kārtībā. Ievērojot minēto, atsavinot nekustamo īpašumu “Šalkas”, uz nenoteiktu laiku noslēgtais īres līgums paliks spēkā un būs saistošs jaunajam īpašniekam visu līguma darbības laiku.Ievērojot Civillikuma 3.pantā noteikto, ka katra civiltiesiska attiecība apspriežama pēc likumiem, kas bijuši spēkā tad, kad šī attiecība radusies, pārgrozījusies vai izbeigusies, neskartas paliek jau iegūtās tiesības, un lai gūtu apstiprinājumu vai valsts īpašumā dzīvojošā persona tur iemitināta tiesiski, VNĪ ar 17.10.2019. vēstuli Nr.3/1-1/10903 ir lūgusi Zemkopības ministriju sniegt izvērtējumu, vai noslēgtais dzīvojamās telpas īres līgums ir noslēgta tiesiski likuma „Par dzīvojamās telpas īri” noteiktajā kārtībā. Valsts meža dienests ar 13.11.2019. vēstuli Nr.VMD6-1/834 ir informējis VNĪ, ka starp Liepājas virsmežniecību un fizisku personu 01.04.2003. uz nenoteiktu laiku noslēgtais dzīvojamo telpu “Šalkas”, Otaņķu pagastā, Nīcas novadā, ir slēgts saskaņā ar likumu “Par dzīvojamo telpu īri”, vienlaicīgi norādot, ka pēc Valsts meža dienesta struktūrvienību optimizācijas 2009.gadā, Valsts meža dienests pārņēma visas tiesības, pienākumus, kas izriet no virsmežniecību noslēgtajiem līgumiem. Saskaņā ar likuma “Par dzīvojamo telpu īri” 2.pantu dzīvojamās telpas lietošanas tiesības citai personai var nodot dzīvojamās telpas īpašnieks, valdītājs. Nekustamais īpašums “Šalkas”, Otaņķu pagastā, Nīcas novadā ir nodots Valsts meža dienesta lietošanā un ir uzskaitīts Valsts meža dienesta bilancē. Minētajām telpām nav noteikts dienesta dzīvokļa statuss. Saskaņā ar 01.04.2003. noslēgto dzīvojamās telpas īres līgumu par dzīvojamām telpām “Šalkas”, Otaņķu pagastā, Nīcas novadā, īrnieks nav sniedzis Valsts meža dienestam informāciju par dzīvojamās telpās izmitinātiem ģimenes locekļiem.Atbilstoši Atsavināšanas likuma 45.panta pirmajai daļai, valsts dzīvojamo māju, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā.Nīcas novada dome 2019.gada 8.aprīļa sēdē (prot. Nr.5, 22.p) ir nolēmusi nepārņemt Valsts meža dienesta lietošanā esošo nekustamo īpašumu “Šalkas”, jo tas nav nepieciešams pašvaldības funkciju nodrošināšanai. Saskaņā ar Atsavināšanas likuma 45.panta trešo daļu, atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā „Par dzīvojamo telpu īri” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem. Saskaņā ar Atsavināšanas likuma 45.panta ceturto daļu īrnieks vai viņa ģimenes locekļi var pirkt īrēto dzīvokļa īpašumu, ja īrnieks un viņa ģimenes locekļi ir noslēguši notariāli apliecinātu vienošanos par to, kurš vai kuri no viņiem iegūs īpašumā īrēto viendzīvokļa māju vai dzīvokļa īpašumu un tiesā nav celta prasība par īres līguma izbeigšanu. Ja Publiskas personas mantas atsavināšanas likuma 45.panta trešajā un ceturtajā daļā minētās personas savas pirmpirkuma tiesības likumā noteiktajā termiņā neizmanto, tad dzīvokļa īpašumi pārdodami izsolē.Atsavināšanas likuma 45.pants neregulē pirmpirkuma tiesību izmantošanu gadījumos, ja likumā “Par dzīvojamo telpu īri” noteiktajā kārtībā ar īrnieku noslēgts īres līgums par daļu no viendzīvokļa mājas vai dzīvokļa īpašuma lietošanu.Ievērojot iepriekš minēto un to, ka valsts viendzīvokļa dzīvojamā māja 194.40 m2 platībā, kas sastāv no vienas telpu grupas ir izīrēta tikai par dzīvojamo telpu 45,58 m2 platībā lietošanu, nekustamais īpašums atsavināms Atsavināšanas likumā noteiktajā kārtībā, nepiemērojot Atsavināšanas likuma 45.panta pirmo un trešo daļu. Atsavinot nekustamo īpašumu “Šalkas”, papildus jāņem vērā likumā “Par zemes privatizāciju lauku apvidos” noteiktie ierobežojumi darījumiem ar zemes īpašumiem.Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamo valsts nekustamo īpašumu izsoles noteikumus.Papildus izsoles noteikumos tiks iekļauta informācija par spēkā esošo dzīvojamās telpas īres līgumu.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. Tā kā Rīkojuma projektā minētā nekustamā īpašumu pārdevējs ir VNĪ, bet nekustamā īpašuma valdītājs ir Zemkopības ministrija, lai varētu izpildīt nekustamā īpašuma pirkumu līgumā noteiktās saistības, Rīkojuma projekta 5.punktā nekustamā īpašuma valdītājam - Zemkopības ministrijai ir noteikts 30 dienu termiņš no pirkuma līguma noslēgšanas dienas, kurā ar pieņemšanas un nodošanas aktu pārdotais nekustamais īpašuma ir jānodod pircējam.Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Publiskas personas mantas atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot Atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.Rīkojuma projekts attiecas publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija, Zemkopības ministrija, Valsts meža dienests un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus. |
| Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (tūkst.euro) |
| **2021.** | **2022.** | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamais īpašums tiks atsavināts 2020.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2020.gadam” 44. panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2020. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2020. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Zemkopības ministrija, Valsts meža dienests un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Izdevumus, kas saistīti ar zemes vienības datu aktualizāciju Nekustamā īpašuma valsts kadastra informācijas sistēmā un ierakstīšanu zemesgrāmatā uz valsts vārda Zemkopības ministrijas personā segs Zemkopības ministrija no sava budžeta līdzekļiem. |

Finanšu ministrs J. Reirs

Bružas 67024927

vita.bruzas@vni.lv